122. lahka brigada
122. lahka brigada vojna je jedinica koja je tokom rata u Bosni i Hercegovini djelovala u sastavu Prvog, Drugog, Trećeg i Šestog korpusa Armije Republike Bosne i Hercegovine. Formirana je 19. oktobra 1993. kao 322. lahka brigada od jedinica Općinskog štaba odbrane Vareš. Jedinice OpŠO ranije su djelovale u sastavu OG Visoko, a u martu 1993. ušle su u sastav 3. korpusa. 322. brigada je po formiranju pripala OG Istok 6. korpusa, a 10. novembra 1993. pretpočinjena je OG-3 Kladanj 2. korpusa. Početkom 1994. brigada se našla u sastavu OG-3 Vareš 1. korpusa. Ulaskom u 16. diviziju preimenovana je u 122. lahku brigadu. Transformacijom jedinica 16. divizije, brigada je 16. novembra 1995. ušla u sastav 162. brdske brigade. Zlatnim ljiljanom, najvišim ratnim priznanjem, nagrađeno je 11 pripadnika brigade.